जल संकट: वार्ड 8 में अभी से होने लगी टैंकर से पानी सप्लाई
भास्कर संवाददाता| गंजबासौदा
बेदनखेड़ी वार्ड क्रमांक 8 में जल संकट ने दस्तक दे दी है। बस्ती के मकानों में लगे हैंडपंपों का जल स्तर घट गया है। इससे रहवासियों को पर्याप्त जल नहीं मिल पा रहा है। इसके चलते पेयजल की मांग को पूरा करने के लिए नपा द्वारा टैंकर से जल वितरण किया गया। बस्ती में नपा की जल सप्लाई लाइन नहीं है।
नई लाइन से सप्लाई शुरू नहीं हो पाई है। इस कारण पीने सहित खर्च के पानी का संकट दिन-व-दिन गहराने लगा है। बस्ती में अधिकांश मध्यम वर्गीय और कामकाजी गरीब परिवार रहते हैं। रहवासी नीजाम खान ने बताया कि दैनिक उपयोग के लिए सार्वजनिक या फिर मकानों में लगवाए गए निजी हैंडपंप से पानी भरते हैं। सलीम खान का कहना है सार्वजनिक को छोड़ कर मकानों में लगे सभी हैंडपंपों का खनन हाथों से कराया गया है। इससे भूमिगत जल स्तर घटने से पानी का संकट खड़ा हो गया है। वार्ड के पार्षद राजू ठाकुर ने बताया कि इस बस्ती में कई हैंडपंप बंद हैं। इससे पानी का संकट प्रारंभ हो चला है।
hin_Deva bho_Deva hin_Deva hin_Deva